**Mă plimb azi printre cuvinte..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă plimb azi printre cuvinte tălmăcind noi înțelesuri

Port cu mine amintirea unui grai nepământesc

Am atins toți heruvimii, mi i-am îmbrăcat în versuri

Totu-i tânăr încă-n suflet..deși eu îmbătrânesc!

Mă trag clipele haotic spre un țărm al veșniciei

Nu-mi dau seama când și unde..trupul am să-l părăsesc

Dar tot mai am timp de-o slovă și de-o odă bucuriei

Dezgolindu-mi gândul tainic..nemurirea mi-o cerșesc!

De-aș fi doar o umbră sumbră rău m-ar mai răni lumina..

Căci în cuibul minții mele vechi imagini licăresc

Am să îmi dezbrac cuvântul căutând în rimă vina

Și în timpul ce-mi rămâne..voi trăi doar să iubesc!

18.07.2017